Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: rendjérõl szóló 26/2001. (VII. 27.) OM rendelet elõírásai
Paragraph Index: 377

1. A szakmai vizsgára bocsátás feltételei: — középiskolai érettségi, — büntetlen elõéletet igazoló erkölcsi bizonyítvány vagy a munkáltató által kiadott igazolás arról, hogy a vizsgázó olyan munkakörben dolgozik, amelynek betöltéséhez elengedhetetlen feltétel az erkölcsi bizonyítvány, — a szakmai, elméleti tantárgyak tananyagának elsajátítása és teljesítésrõl szóló igazolás, — 120 óra szakmai gyakorlat igazolása a szakmai gyakorlati képzést végzõ intézményben, — ha a jelentkezõ nem a munkaadó által kötelezett a szakképzettség megszerzésére, akkor igazolás a munkáltatótól, hogy a jelentkezõt a képzés elvégzését követõen a szakképesítéshez kötött munkakörben kívánja foglalkoztatni, és a gyakorlati képzéshez szükséges feltételeket (gyakorlati oktatás, a rendszerhez való hozzáférés) számára biztosítja.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes